C 125/414
HR
Službeni list Europske unije
5.4.2023.
srijeda, 14. rujna 2022.
(38.b) Moraju se utvrditi odgovarajuće odredbe za borbu protiv prijevara, posebno u vezi s otpadnim jestivim uljem
(UCO) s obzirom na rašireno miješanje palmina ulja.
Budući da su otkrivanje i sprečavanje prijevara ključni za sprečavanje nepoštenog tržišnog natjecanja i rastućeg krčenja šuma u trećim zemljama, trebalo bi provoditi potpunu i certificiranu sljedivost tih sirovina.
(39)
U Uredbi o upravljanju (EU) 2018/1999 na više se mjesta upućuje na obvezujući cilj na razini Unije od najmanje 32 % udjela obnovljive energije potrošene u Uniji 2030.
Budući da taj cilj treba povećati kako bi se učinkovito pridonijelo cilju smanjenja emisija stakleničkih plinova za najmanje 55 % do 2030., ta bi upućivanja trebalo izmijeniti.
Svi dodatni zahtjevi u pogledu planiranja i izvješćivanja neće stvoriti novi sustav planiranja i izvješćivanja, već bi se na njih trebao primjenjivati postojeći okvir za planiranje i izvješćivanje u skladu s Uredbom (EU) 2018/1999.
(40)
Područje primjene Direktive 98/70/EZ Europskog parlamenta i Vijeća (15) trebalo bi izmijeniti kako bi se izbjeglo udvostručavanje regulatornih zahtjeva u pogledu ciljeva dekarbonizacije goriva u prometu te uskladiti s Direktivom (EU) 2018/2001.
(40.a) Također je važno poticati istraživanje i inovacije u području čiste energije, kao što je vodik, kako bi se zadovoljila
rastuća potražnja za alternativnim gorivima i, prije svega, kako bi se na tržištu stavila na raspolaganje energija koja je jeftinija od fosilnih goriva kao što su dizel, loživo ulje i benzin, za koje su cijene sad rekordno visoke.
(41)
Definicije iz Direktive 98/70/EZ trebalo bi izmijeniti kako bi ih se uskladilo s Direktivom (EU) 2018/2001 i time izbjeglo da se u tim dvama aktima primjenjuju različite definicije.
(42)
Obveze u pogledu smanjenja emisija stakleničkih plinova i uporabe biogoriva iz Direktive 98/70/EZ trebalo bi izbrisati kako bi se pojednostavnila i izbjegla dvostruka regulacija u pogledu strožih obveza dekarbonizacije goriva za korištenje u prometu predviđenih Direktivom (EU) 2018/2001.
(43)
Obveze u pogledu praćenja smanjenja emisija stakleničkih plinova i izvješćivanja o njima iz Direktive 98/70/EZ trebalo bi izbrisati kako bi se izbjeglo dvostruko reguliranje obveza izvješćivanja.
(44)
Direktivu Vijeća (EU) 2015/652, kojom su predviđena detaljna pravila za ujednačenu provedbu članka 7.a Direktive 98/70/EZ, trebalo bi, ovom Direktivom, staviti izvan snage jer postaje zastarjela stavljanjem izvan snage članka 7.a Direktive 98/70/EZ.
(45)
Kad je riječ o komponentama na biološkoj osnovi u dizelskom gorivu, upućivanje u Direktivi 98/70/EZ na dizelsko gorivo B7, odnosno dizelsko gorivo koje sadržava do 7 % metilnih estera masnih kiselina (FAME), ograničava dostupne opcije za postizanje viših ciljeva uključivanja biogoriva kako je utvrđeno u Direktivi (EU) 2018/2001.
Razlog tomu jest činjenica da je gotovo cjelokupna opskrba dizelskim gorivom u Uniji već B7.
Zbog toga bi najveći udio komponenata na biološkoj osnovi trebalo povećati sa 7 % na 10 %.
Održavanje tržišne primjene goriva B10, odnosno dizelskog goriva koje sadržava do 10 % metilnih estera masnih kiselina (FAME), zahtijeva razred zaštite B7 na razini Unije za 7 % FAME-a u dizelskom gorivu jer znatan udio vozila nije kompatibilan s B10 za koji se očekuje da će biti prisutan u voznom parku do 2030.
To bi se trebalo odraziti u članku 4. stavku 1. drugom podstavku Direktive 98/70/EZ kako je izmijenjena ovim aktom.
(45.a) Povećanje uporabe energije iz obnovljivih izvora može povećati i energetsku sigurnost i samodostatnost, među
ostalim, smanjenjem ovisnosti o fosilnim gorivima.
Međutim, daljnje jačanje i međusobno povezivanje prijenosnog sustava ključno je kako bi se taj prelazak iskoristio na pravedan i učinkovit način i kako bi se koristi od njega ravnomjerno rasporedile na sve građane Unije, čime bi se spriječilo izazivanje energetskog siromaštva.
(46)
Prijelaznim odredbama trebalo bi se omogućiti uredno daljnje prikupljanje podataka i ispunjavanje obveza izvješćivanja u pogledu članaka Direktive 98/70/EZ izbrisanih ovom Direktivom.
(15)
Direktiva 98/70/EZ Europskog parlamenta i Vijeća od 13. listopada 1998. o kakvoći benzinskih i dizelskih goriva i izmjeni Direktive Vijeća 93/12/EEZ (SL L 350, 28.12.1998., str. 58.).